Егетләр колагына: кызлар нигә үпкәли

	“Ул мине туган көнем (очраша башлауга 1 атна, 1 ай, ярты ел тулган көн, песиемнең туган көне, 8 март һ.б.) белән котламады”. Кызлар өчен бу даталар бик мөһим һәм романтик булып тоела. Шуңа күрә аларны онытырга ярамый. Кечкенә генә шоколад булса да бүләк итеп, матур сүзләр әйтергә кирәк. 	 “Ул минем яңа күлмәгемне (сумкамны, прическамны, итәгемне, күзләремне башкача буяганны һ.б.) күрмәде”. Кыз кеше егете өчен тырыша, яңа күлмәк кия, чәчен матур итеп ясарга омтыла. Әгәр егет моны күрмәсә, билгеле, аның хәтере кала. Игътибарлы булырга һәм шундый вак-төяккә игътибар итәргә өйрәнергә кирәк, кызлар өчен бу бик мөһим. “Ул урамда очраган кызга карады”. Күзне каплап, беркая да карамый йөреп булмый, шуңа күрә йөргән кызыңа аны гына яратуың, аның гына иң матуры, иң кирәклесе булуы турында гел әйтеп торырга кирәк. Әгәр үзен яратуларына ышанса, урамдагы кызларга каравыңа игътибар итмәячәк. 

Ирек мәйданы

	№   |  	


